CELEX: 32004D0111
Language: fi
Date: 2004-01-29 00:00:00
Title: 2004/111/EY: Komission päätös, tehty 29 päivänä tammikuuta 2004, lintuinfluenssaa siipikarjassa ja luonnonvaraisissa linnuissa koskevien vuonna 2004 tehtävien tutkimusten täytäntöönpanosta jäsenvaltioissa (tiedoksiannettu numerolla K(2004) 134)

Avis juridique important

|

32004D0111

2004/111/EY: Komission päätös, tehty 29 päivänä tammikuuta 2004, lintuinfluenssaa siipikarjassa ja luonnonvaraisissa linnuissa koskevien vuonna 2004 tehtävien tutkimusten täytäntöönpanosta jäsenvaltioissa (tiedoksiannettu numerolla K(2004) 134)  

Virallinen lehti nro L 032 , 05/02/2004 s. 0020 - 0021

Komission päätös,tehty 29 päivänä tammikuuta 2004,lintuinfluenssaa siipikarjassa ja luonnonvaraisissa linnuissa koskevien vuonna 2004 tehtävien tutkimusten täytäntöönpanosta jäsenvaltioissa(tiedoksiannettu numerolla K(2004) 134)(2004/111/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) ja erityisesti sen 20 artiklan,sekä katsoo seuraavaa:(1) Yhteisön toimenpiteistä avian-influenssan torjumiseksi 19 päivänä toukokuuta 1992 annetussa neuvoston direktiivissä 92/40/ETY(2) ei säädetä siipikarjan ja luonnonvaraisten lintujen säännöllisestä seurannasta taudin mahdollisen esiintymisen arvioimiseksi näissä populaatioissa.(2) Kokemus on osoittanut, että eräillä lintuinfluenssaviruksen kannoilla, joita direktiivin valvontatoimenpiteet eivät tällä hetkellä kata, on kyky muuttua voimakkaasti patogeenisiksi kannoiksi sen jälkeen kun ne ovat kiertäneet jonkin aikaa siipikarjapopulaatiossa.(3) Tällainen tilanne on omiaan aiheuttamaan siipikarjan korkeaa kuolleisuutta ja siipikarja-alalle suuria taloudellisia tappioita, joita voitaisiin vähentää ottamalla jäsenvaltioissa käyttöön seulontajärjestelmä, jolla tällaiset kantojen esiasteet voitaisiin todeta ja saada hallintaan varhaisemmassa vaiheessa.(4) Eläinten terveyttä ja hyvinvointia käsittelevä tiedekomitea on antanut lausunnon lintuinfluenssan määrittelemisestä ja rokotusten käyttämisestä lintuinfluenssaa vastaan. Tässä lausunnossa suositellaan lintuinfluenssan määritelmän muuttamista siten, että mukaan otettaisiin enemmän lintuinfluenssakantoja, joiden kohdalla hävittämistoimenpiteet ovat aiheellisia. Lisäksi olisi tehtävä tutkimuksia, joissa määriteltäisiin tällaisten kantojen levinneisyys siipikarjapopulaatioissa. Tämän pohjalta pitäisi olla mahdollista arvioida taudin muutettujen torjuntatoimenpiteiden kustannukset.(5) Komissio järjesti marraskuussa 2001 symposiumin, jonka aiheena oli valmius ihmisten influenssapandemian varalta. Siinä korostettiin, että olisi tutkittava eri eläinpopulaatioita, jotta tällaisten tartuntatautien zoonoottista vaikutusta voitaisiin paremmin arvioida.(6) Eläinpopulaatioiden lintuinfluenssatutkimusten tarve on ilmeinen sekä zoonoottisista syistä että eläinten terveydelle aiheutuvista seurauksista johtuen.(7) Vuosina 2002-2003 kaikki jäsenvaltiot suorittivat tutkimukset lintuinfluenssasta siipikarjassa, ja useimmat maat suorittivat myös seulonnan luonnonvaraisissa linnuissa komission päätöksen 2002/649/EY(3) mukaisesti.(8) Yksittäiset ohjelmat ja yhteisön rahoitusosuus kuhunkin ohjelmaan on hyväksytty komission päätöksellä 2002/673/EY(4).(9) Näiden tutkimusten aikana on useissa jäsenvaltioissa todettu erilaisten lintuinfluenssaviruksen H5- ja H7-alatyyppien esiintyminen siipikarjassa. Vaikka lintuinfluenssavirusten nykyistä levinneisyyttä voidaan pitää melko vähäisenä, voidaan todeta, että on tärkeää seurata näitä positiivisia löydöksiä ja jatkaa valvontaa vuonna 2004, jotta lintuinfluenssavirusten epidemiologiaa voitaisiin ymmärtää paremmin.(10) Jäsenvaltioiden olisi toimitettava ohjelmansa komissiolle hyväksyttäviksi, jotta niille voitaisiin myöntää yhteisön rahoitusta.(11) Vuoden 2003 liittymisasiakirjan 32 artiklan mukaan uusia jäsenvaltioita kohdellaan samoin kuin nykyisiä jäsenvaltioita eläinlääkintäalan rahoituksen osalta.(12) Mitään rahoitussitoumusta ei voida kuitenkaan tehdä mihinkään ohjelmaan ennen kuin asianomainen liittymässä oleva valtio on liittynyt unioniin. Lisäksi tiettyjen tautien seurantaa liittymässä olevissa valtioissa voidaan osarahoittaa myös muista yhteisön välineistä.(13) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON TEHNYT TÄMÄN PÄÄTÖKSEN:1 artiklaJäsenvaltioiden on toimitettava komissiolle hyväksyttäviksi 15 päivään maaliskuuta 2004 mennessä suunnitelmat siipikarjassa ja luonnonvaraisissa linnuissa esiintyvää lintuinfluenssaa koskevien selvitysten täytäntöönpanosta jäsenvaltioissa.2 artiklaYhteisön rahoitusosuus 1 artiklassa tarkoitettuihin toimenpiteisiin on 50 prosenttia jäsenvaltiolle näytteenotosta ja näytteiden analysoinnista aiheutuneista kustannuksista ja enintään yhteensä 600000 euroa kaikkien jäsenvaltioiden osalta.3 artiklaTämä päätös on osoitettu kaikille jäsenvaltioille.Tehty Brysselissä 29 päivänä tammikuuta 2004.Komission puolestaDavid ByrneKomission jäsen(1) EYVL L 224, 18.8.1990, s. 19, päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).(2) EYVL L 167, 22.6.1992, s. 1.(3) EYVL L 213, 9.8.2002, s. 38.(4) EYVL L 228, 24.8.2002, s. 27, päätös sellaisena kuin se on muutettuna päätöksellä 2003/21/EY (EYVL L 8, 14.1.2003, s. 37).